حەسەن ڕۆحانی فەرمانی دا؛\nسەفەر کردن لە ئێران قەدەغە دەکرێت\nعەلی ڕەبێعی لە فەرمانی نوێی سەرۆک کۆمار هەواڵی دا و وتی : سەرۆک کۆمار ڕایگەیاندووە کە ڕێگری بکرێت لە سەفەر کردنی هاووڵاتیان.\nلە ڤیدیۆ کۆنفڕانسێکدا;\nڕۆحانی ڕەوتی دەرمانی تووش بووان بە کۆرۆنا لە کوردستانی تاوتوێ کرد\nسەرۆک کۆماری ئێران لە پێوەندیەکی ڤیدیۆ کۆنفڕانسیدا لە گەڵ پارێزگاری کوردستان قسەی کرد.\nڕۆحانی لە کۆبوونەوەی بەرپرسانی سێ دەسەڵاتەکە:\nهیوادارم بە هاوڕێی خەڵک بڵاو بوونەوەی ڤایرۆسی کۆرۆنا کەم ببێتەوە\nسەرۆک کۆمار وتی: هیوادارم بە درێژەی هاوڕێی خەڵک لە داهاتوو ڕەوتی بڵاو بوونەوەی ڤایرۆسی کۆرۆنا کەم ببێتەوە.\nڕۆژانی سەخت تێدەپەڕن/خەڵک پاڵپشتی یەک بن\nسەرۆک کۆمار بە وتنی ئەوە کە خەڵک لە ساڵی ٩٩ ئەو کێشانەی کە لە ساڵی ٩٨ لە گەڵی بەرەوڕوو بوون قورەبوو دەکەنەوە، وتی: نەتەوەی ئێمە لە ئەم ڕۆژانەدا زیاتر لە هەمیشە ئەبێ پاڵپشتی یەک بن.\nهاتوچۆ لە ۱۱ پارێزگای ئێران کۆنترۆڵ دەکرێت\nسەرۆک کۆمار لە وەڵام بە پێشنیاری وەزیری تەندروستی بۆ پەسەند کردنی کۆنترۆڵی هاتوچۆ لە ١١ پارێزگای ئێران ئەو پێشنیارەی بۆ کۆنترۆڵی نەخۆشیەکە باش وەسف کرد.\nوەزیری رێگە و شارسازی ئێران باسی دەکات:\nڕەوتی گەشت لە ئێرانەوە بۆ چین/ ڕۆحانی و جەهانگیری تووشی کۆرۆنا هاتوون یان نا\nوەزیری رێگە و شارسازی بە ئاماژەی بەوەی کە هیچ گەشتێکی موسافیری بۆ وڵاتی چین ئەنجام نادرێت، وتی: گەشتەکانی شەریکەی فرۆکەیی ماهان بۆ چین تەنیا باری و لۆجێستیکین.\nهیچ وڵاتێک وەکوو ئێران نەیدەتوانی لە گەڵ کۆرۆنا بەربەرەکانێ بکات\nسەرۆک کۆماری ئێران وتی: هیچ وڵاتێک لە جیهان بە دۆخی گەمارۆ و گوشارێک کە لە سەریەتی توانای بەربەرەکانێ لە گەڵ بڵاو بوونەوەی کۆرۆنای نەبوو.\nبە فەرمانی سەرۆک کۆمار؛\nپاکەیجی یارمەتی دەدرێتە سێ ملیۆن بنەماڵەی ئێرانی\nبە فەرمانی سەرۆک کۆمار سێ پاکێجی یارمەتی دەدرێتە چینی هەژار کە ئیش و کاریان لە سەروبەندی ساڵی نوێ بە هۆی نەخۆشی کۆرۆنا خەساری بەرکەوتووە.\nقەیرانی کۆرۆنا بە زووترین کات کۆتایی پێدێنین\nسەرۆک کۆمار وتی: بەڵێن دەدەم بە پشتیوانی کادیری دەرمانی لێزان و پەرەستارنی وڵات و ورە و هاوکاری خەڵک بە کەمترین خەسار و لە کورتترین کاتدا لە قەیرانی کۆرۆنا بپەڕینەوە.\nسەرەخۆشی سەرۆک کۆماری ئێران بە بۆنەی کۆچی دوایی سیامەند ڕەحمان\nسەرۆک کۆمار لە پەیامێکدا کۆچی دوایی پاڵەوانی کێش هەڵگری پڕ لە شانازی و پاڵەوانی پارائۆلەمپیکی سەرەخۆشی وت.\nگەلان و دەوڵەتانی جیهان لە دژی کرۆنا یەک بگرن\nسەرۆک کۆماری ئێران وتی: ئەوڕۆ ڤایرووسی کرۆنا بۆتە گرفتێکی جیهانی و هەموو گەلان و دەوڵەتانی جیهان دەبێ بە یارمەتی یەکتری لەو کێشەیە بە خێرایی تێپەڕبن.\nسەرۆک کۆماری ئێران وتی: کرۆنا نابێت ببێتە چەکی دەستی دوژمنانی ئێمە بۆ داخستنی کار و بەرهەم هێنان لە وڵات.\nڕۆحانی لە رێپێوانی ٢٢ی رێبەندان:\nشۆڕشی ئیسلامی پشت‌ئەستوور بە هەڵبژاردن بووە/ خەڵک سەربەخۆییان هەڵبژارد\nسەرۆک کۆماری ئێران بە ئاماژە بە پشت‌ئەستوور بوونی شۆڕشی ئیسلامی بە هەڵبژاردن، وتی: خەڵکی ٤١ ساڵ لەوە پێش لە نێوان دارەدەستی و سەربەخۆیی، سەربەخۆییان هەڵبژارد.


📕 ئینسایکلۆپیدیا ئەلقاعیدە библиотека\n📅 Добавлен Dec 20 2011 11:03PM\n👁 Этот пункт был просмотрен раз 8,856\nزنار تەها 2006 [ Больше... 👁] 📕 ✖ 0 0 ✔ 99% ✍ H.B. 20-12-2011 23:03:37\n📕 ئینسکلۆپیدیای مێژوونامە بەرگی 1 библиотека\n📅 Добавлен Dec 3 2015 10:29AM\n👁 Этот пункт был просмотрен раз 3,626\nنووسینی: عەلی کەندی بڵاوکراوەی بەرێوەبەرایەتی چاپ [ Больше... 👁] 📕 ✖ 0 8 ✔ 99% ✍ M.B. 3-12-2015 10:29:35\n📕 ئینسکلۆپیدیای مێژوونامە بەرگی 2 библиотека\n📅 Добавлен Dec 3 2015 10:40AM\n👁 Этот пункт был просмотрен раз 3,083\nنووسینی: عەلی کەندی بڵاوکراوەی بەرێوەبەرایەتی چاپ [ Больше... 👁] 📕 ✖ 0 18 ✔ 99% ✍ M.B. 3-12-2015 10:40:44\n📕 ئینسکلۆپیدیای مێژوونامە بەرگی 3 библиотека\n📅 Добавлен Dec 3 2015 10:45AM\nنووسینی: عەلی کەندی بڵاوکراوەی بەرێوەبەرایەتی چاپ [ Больше... 👁] 📕 ✖ 0 19 ✔ 99% ✍ M.B. 3-12-2015 10:45:24\n📕 ئینسکلۆپیدیای مێژوونامە بەرگی 4 библиотека\n📅 Добавлен Dec 3 2015 10:53AM\n👁 Этот пункт был просмотрен раз 3,204\nنووسینی: عەلی کەندی بڵاوکراوەی بەرێوەبەرایەتی چاپ [ Больше... 👁] 📕 ✖ 0 20 ✔ 99% ✍ M.B. 3-12-2015 10:53:53\n👁 Этот пункт был просмотрен раз 15,154\n📕 ئەنسیکلۆپیدیای هەولێر - بەرگی 01 библиотека\n📅 Добавлен Mar 9 2011 2:32PM\n👁 Этот пункт был просмотрен раз 5,938\nئینسکلۆپیدیای هەولێر پێکهاتووە لە (10) بەرگ لیژنە [ Больше... 👁] 📕 ✖ 0 8 ✔ 99% ✍ H.B. 9-3-2011 14:32:17\n📕 مەوسوعەی جودی بۆ چەمک و زاراوەکانی سەردەم библиотека\n📅 Добавлен Oct 9 2013 9:11PM\n👁 Этот пункт был просмотрен раз 15,621\nمەسعود عەبدولخالق 2008 [ Больше... 👁] 📕 ✖ 0 0 ✔ 99% ✍ H.B. 9-10-2013 21:11:46


بەنازیر بۆتۆ مەلیکە سابای جیهانی ئیسلامی – Denegkan\nbyئه‌رده‌لان عه‌بدوڵڵا\tMarch 24, 2012\tگشتی\nهەمووکاتێک جیهانی ئیسلامی بەوە تاوانبار دەکرێت، کە ژنان دەچەوسێننەوەو مافی ژنان نادەن. لە ڕاستیشدا لە جیهانی ئیسلامیدا ، ئەو دەرفەتەی کە بۆ پیاوان ڕەخساوە هیچ کاتێک بۆ ژنان نەرەخساوە. هەندێک بوار هەیە ، وای لێهاتووە کە لەلایەن پیاوانەوە قۆرخکراوەو تاکوتەرا ژنێک دەبینین. بۆ نموونە لە بواری سیاسەت و ئابووریدا. زۆر بەدەگمەن ژنێکی سیاسی گەورە دەبینین.\nئالەوکاتەی کە وڵاتی پاکستان بە وڵاتێکی ئیسلامی و توندڕەو دواکەوتوو دادەنرێت. وڵاتێک کە ئیسلام چۆتە ناو هەموو قوژبنێکی ژیانی کۆمەڵگای پاکستانییەوە. کۆمەڵگایەک کە هێشتا شەریعەتی ئیسلامی و عەشائیری حکومی دەکات. ئالەوکاتەی کە ژنانی پاکستان ، لە خراپترین باری ژیاندا دەژین. ڕۆژانە مافەکانیان لەلایەن پیاوانەوە پێشێل دەکرێت.\nکەچی لەناو ئەم دارستانی پیاوانەدا، گووڵێکی بۆنخۆش، ژنێکی قارەمان ، سیاسیەکی بەناوبانگ، شۆشرگێڕێکی گەورە، سەر هەڵدەدات. دیارە ئەویش خاتوو بەنازیر بۆتۆیە.\nئەم کەسایەتییە یەکێکە لەو کەسایەتییە جیهانییانەی ، کە جێگای تێرامان و سەرنجم بوو. ئەم ژنە لەناو دەوڵەتێکی دواکەتوودا سەریهەڵدا. لەهەمووشی گرینگتر ئەوەبوو، ئەم ژنە خاوەنی دەنگێک بوو، کە زۆر بۆ ئەم وڵاتە شازبوو.\n” تەنها دیموکراسی دەتوانێت ڕزگارمان بکات ، هەربۆیە ئێمە ئامادەین ژیانمانی لە پێناودا بەخت بکەین 1″\nدەنگێک کەداوای پلورالیزم و دیموکراسی و مافی ژنان و کەمەنەتەوەو ئاینییەکانی دەکرد. لەکاتێکدا پیاوانی پاکستان غیرەتی ئەوەیان نەبوودژی عەسکەرییەکان، دژی ئیسلامییە توندڕەوەکان بوەستنەوە، کەچی ئەم ژنە قارەمانە ، بەدەنگی بەرز دژایەتی ئیسلامی و حوکمی عەسکەرتاری دەکرد. ئایا ژنێک هێندە ئازابێت ، کە دەست بۆ شتە بفەکان بەرێت ، شایستە ئەوەنییە هەموو جیهان ڕێزی لێبگرێت؟!. بەدڵنیاییەوە بەڵێ. هەربۆیە بەنازیربۆتۆ لەلایەن جیهانی و رۆژئاوا بەتایبەتی ، جێگای رێز و شانازی بوو. لەهەموو کۆڕ و مەحافیلە نێودەوڵەتییەکاندا ، پیاوانی رۆژئاوا بەوپەڕی حەماسەتەوە گوێیان بۆ دەنگی ناسکی ئەم ژنە جوان و قارەمانە دەگرت.\nبەنازیر بۆتۆ لە 21 ی ژوانی 1953 لە دایک بووە و لە 27 دیدسەمبەر2007 تیرۆر کراوە. 2. بەنازیر بۆتۆ کچی سیاستەمداری گەورەی پاکستانی ذوالفقار عەلی بۆتۆ بووە. باوکی دامەزرێنەری پارتی گەلی پاکستانی بوو. ساڵی 1977 لەلایەن سووپا سالاری پاکستانی موحەمەد زیا الحق ، کودەتای بەسەردا دەکرێت و دەخرێتە زیندانەوە. پاشان لە 4 ئەپریلی 1979 لە سێدارە دەدرێت. ذو الفقار عەلی بۆتۆ بە باوکی ئەتۆمی پاکستانی دادەنرێت، ئەو یەکەمین سیاسەت و پلانی بۆ چەکی ئەتۆمی پاکستان داڕشتووە. کەچی پاشتر لەلایەن سووپای پاکستانییەوە لە سێدارە دەدرێت3!.\nبەنازیر بۆتۆ لە هەردوو زانکۆی ناوداری جیهان ، ئۆکسفۆری بەریتانی و هارڤاردی ئەمریکی خوێندویەتی . ساڵی 1971 بەهۆی جەنگی پاکستان و هیندستان، واز لە خوێندن دەهێنێت و لەگەڵ باوکیدا دەچێت بۆ نیۆرک ، وەکو شاندی پاکستانی بۆ ئەوەی ووتوێژ لەگەڵ هیندستان بکەن. ئەوکاتە شەری پاکستانی ڕۆژهەڵات” بەنگلادیش” سەریهەڵدا. پاش ئەم شەڕە پاکستان دەسەڵاتی بەسەر پاکستانی رۆژهەڵات نەماو، وڵاتی بەنگلادیش سەربەخۆیی خۆی دەستکەوت. دیارە ئەویش بە پشتگیری وڵاتی هیدنستان.\nلێ پاشان بەنازیر بۆتۆ دەگەڕێتەوە بۆ ئۆکسفۆرد و خوێندن تەواو دەکات. پاش ئەوەی ساڵی 1978 جەنەڕال موحەمد زیا الحق کودەتا بەسەر باوکیدا دەکات و پاشان لەسێدارەی دەدات، هەموو بنەماڵەکەشی لەماڵەکەی خۆیان زیندانی دەکات. لێ پاشان لەهەموو جیهاندا هەڵمەتێکی گەورە دەکرێت ، بۆئەوەی بنەماڵەی بۆتۆ ئازادبکرێن.\nساڵی 1984 دەبێتە سەرۆکی پارتی گەلی پاکستانی. جێگای گووتنە سەرەتا پارتی گەلی پاکستانی ،خۆیان بە پارتێکی چەپ دادەنا و زیاتر بە بیری ماویزیم موعجیب بوون. لێ پاشان بە حکومی بوونی کولتورێکی ئیسلامی توندڕەو ، هەروەها بە حکومی ئەوەی پاکستان خۆی بە دۆستی ئەمریکا دادەناو ئەمریکا رۆڵێکی سەرەکی لەم وڵاتەدا دەبینی ، ناچار خۆیان کردە پارتێکی لیبڕاڵی. لەهەمانکاتیشدا ئەم پارتە زیاتر خۆی لە ناوچەکانی بنجابدا دەبینیەوە. لێ بەنازیر بۆتۆ توانی بیکاتە پارتی هەموو پاکستانییەکان.\nعەسکەر کێشە گەورەکەی پاکستان /\nیەکێک لە کێشە هەر گەورەکانی وڵاتی پاکستان ، بوونی دەزگایەکی گەورەی سەربازییە لەم وڵاتەدا. ئەم دەزگایە هەر لەگەڵ دروستبوونی پاکستانەوە، ڕۆڵی بەسەر هەموو دەزگاکانی دەوڵەت و کۆمەڵگای پاکستانیدا هەیە. لەلایەکی تریشەوە ئەم دەزگایە لەلایەن ئەمریکا و عەرەبستانی سعودیەوە پشتگیری دەکرێت. ئەم دەزگایە گەورەترین ترسە بۆ سەر ژیان دیموکراسی و پێکەوە ژیان و ئاشتی و پێشکەوتنی ئەم وڵاتە. هەر کاتێک دەزگای سەربازی زانیبێت کە هەوڵیک هەیە بۆ کەمکردنەوەی ڕۆڵی ، یەکسەر تانکی هێناوەتە سەر شەقام و کودەتای بەسەر حکومەتی دیموکراسی کردووەو ژیانی پەرلەمانی و دیموکراسی لەناوبردووە.\nجێگای گووتنە گەورەترین قووربانی ئەم دەزگایەش ، پارتی گەلی پاکستان بووە. یەکەمجار سەرۆکەکی ( باوکی بەنازیر بۆتۆ) لەسێدارە دا، پاشان بەنازیر بۆتۆش لە حوکم لابرا و ئاوارەی دەرەوەی وڵات کرا.\nدەزگای سەربازی پاکستان ، هەمووکاتێک هاوپەیمانێکی سیاسی هەبوو، کەئەویش پارتی رابیطەی ئیسلامی بوو. لێ پاش ئەوەی ئەم پارتەش بە سەرۆکایەتی نەواز شەریف وویستی ڕۆڵی سووپا کەم بکاتەوە، ئەوەبوو کودەتای بەسەر ئەمیشدا کردوو، ساڵی 1998 جەنەڕاڵ پەروێز موشەرەف کودەتای بەسەر نەواز شەریف داکردو خستییە زیندانەوە. لێ وەکو ذو الفقاری باوکی بەنازیر لە سێدارە نەدرا ، بەڵکە پاش ماوەیەک لە زیندان دەریانکردوو چوو بۆ عەرەبستانی سعودی.\nرابیطەی ئیسلامی نەیارێکی سەرسەخت\nگەورەترین نەیاری پارتی گەلی پاکستانی و بەنازیر بۆتۆ ، پارتی رابیطەی ئیسلامیی بووکە نەواز شەریف ڕابەری دەکرد. ئەم پارتە هەمووکاتێک ئامادەبووە لەدژی بەنازیر بۆتۆ و پارتی گەلی پاکستانی ، دەستیخۆی تێکەڵی عەسکەر بکات ، بۆ ئەوەی کۆتایی بەوان بهێنێت. لەهەمانکاتیشدا بە ناشرینترین شێوە، هەڵمەتییان دژی بەنازیر بۆتۆ و خێزانەکەیی و پارتەکەی دەکرد. رابطەی ئیسلامی وەکو نۆکەرێکی سعودی ، هەمووکاتێک ئامادەبووە خزمەتی سیاسەتەکانی عەرەبستانی سعودی بکات . هەر لە رێگای ئەم پارتەشەوە ، بیری ئیسلامی توندڕەوی و وەهابییەت بەناوی پاکستاندا بڵاوبووەیەوە.\nپیاوێکی لاواز لە پشت ژنێکی بەهێزەوە\nناپۆلیۆن دەڵێت :\n” لە پشت هەر پیاوێکی بەهێزەوە ، ژنێکی بەهێز هەیە”.\nلێ ئەم قسەیە ژنان ناگرێتەوە. کاتێک سەیری ژیانی بەنازیر بۆتۆ دەکەیت ، دەبینێت پیاوێکی لاواز ، کەهەمیشە کێشەی بۆ ژنەکەی ناوەتەوە هەبووە. ئاسیف عەلی زەردای لە خانەوادەیەکی ناوداری کراتشی لە 26 یونی 1956 لەدایک بووە. باوکی یەکێکە لە دامەزێنەرانی یەکەمین قووتابخانە لە کراتشی. ساڵی 1987 لەگەڵ بەنازیر بۆتۆ ژیانی خێزانی پێکەوە دەنێن . هەمووکاتێک زەردای بەکەسێکی ساختەچی، گەندەڵ، پیاوکوژ تۆمەتبار دەکرێت.\nلەگەندەڵیدا یەکەمە. هەر بۆیە پاکستانییەکان بە میستەر ( 10%) ی ناودەبەن. چونکە هەر کۆمپانییەک کارێکی بکەوتایەتە حکومەت ، دەبوایە ڕێژی 10% بداتە زەردای4. لە ساڵی 1990 پاش ئەوەی بەنازیر بۆتۆ لەسەرۆک وەزیرانی نەما، پۆلیسی پاکستانی زەردای گرت. لەوکاتەدا تۆمەتی گەندەلی و بەرتیلی خرایە پاڵ. بەپێی قسەکانی ئۆپۆزسیۆنی پاکستانی، زەردای و بەنازیری خێزانی، زیاتر لە 1،2 ملیارد دۆلاریان دزیوە. ساڵی 1993 کاتێک بەنازیر بۆتۆ دەبێتە سەرۆک وەزیران، زەردای ئازاد دەکرێت. لێ پاش ئەوەی ساڵی 1996 بەنازیر بۆتۆ حکومەتەکەی دەرووخێت و نەواز شەریف دێتە سەرکار، جارێکی تر زەردای دەگیرێتەوە. ئەمجارە جگە لە تۆمەتی گەندەڵی، تۆمەتی کوشتنی براکەی بەنازیر بۆتۆ ، مورتەزا دەخرێتە پاڵی.\nجێگای گووتنە براکەی بەنازیریش وەکو مێردەکەی سەرئێشەی گەورەی بۆ دەنایەوەو ئەویش هەمووکاتێک خۆی بە سەرۆکی پارتی گەل دادەنا و خۆی بە شایستە تر لە خوشکەکەی دەزانی، بۆ ئەوەی جێگای باوکی بگرێتەوە.\nساڵی 2002 کاتێک هەڵبژاردنی پەرلەمانی پاکستان کرا، دەبوایە ئەندام پەرلەمان خاوەنی بروانامەی جامعی بێت. زەردای شەهادەیەکی ساختەی جامعی بۆ خۆی دروستکرد. پاشتر دەرکەوت کە شەهادەکەی ساختەیە.\nکاتێک بەنازیر بۆتۆ شەهیدکرا. لەناوپارتەکەش کەس ڕازی نەبوو، ئەم پیاوە ببێتە جێگری بەنازیر. وەکو چارەسەرێکی کاتی، ئەم کرا بە سەرۆکی پارتەکە هەتا کوڕە گەورەکەی بەنازیر خوێندن تەواو دەکات و جێگای دایکی بگرێتەوە.\nجێگای گووتنە لەدەرەوەی پاکستانیش زەردای خۆشەویست نییە، بۆ نموونە بەپێی بەڵگەنامەکانی سایتی ویکیلیکس ، مەلیکی عەرەبستانی سعودی زەردای بە سەری هەموو خراپەکارییەک وەسف کردوو5.\nلەبەر ئەوە من دەڵێم :\n” لە جیهانی ئیسلامیدا، لەپشت هەر ژنێکی بەهێزەوە، پیاوێکی لاواز هەیە”\nیەکەمین ژن لە جیهانی ئیسلامیدا دەبێتە سەرۆک /\nساڵی 1988 بۆ یەکەمینجار لە مێژووی جیهانی ئیسلامیدا ، ژنێک توانی ببێتە سەرۆکی وڵاتێکی ئیسلامی. پاکستان گەورەترین وڵاتی ئیسلامییە. لەهەمانکاتیشدا ئەم وڵاتە بە دایکی ئیسلامی توندڕەوی و تیرۆری ئیسلامی دادەنرێت.\nلێ بەنازیر بۆتۆ توانی لەناو ئەم جەنگەڵەدا ، سەرکەوتن بەدەستبهێنێت و بۆ یەکەمینجاریش لە مێژووی پاکستان و جیهانی ئیسلامیدا، ژنێک ببێتە سەرۆکی حکومەتێکی دیموکراسی. ڕاستە باوکی و بنەماڵەکەی رۆڵی سەرەکیان لە سەرکەوتنی ئەم ژنە هەبوو، لێ نابێت زیرەکی و ئازایەتی و قارەمانی ئەم ژنەش ژبیر بکەین.\nبەنازیر بۆتۆ وەکو گوڵێکی بۆنخۆش وابوو لە ناو جەنگەڵێکی دڕکاویدا. دەنگێکی ناسک توانی لەناو کۆمەڵێک دەنگی گڕو ناشریندا دەربکەوێت. ئەم ژنە بوو بەهاندەرێکی گەورە بۆ هەموو ژنانی جیهانی ئیسلامی ، کەچیتر تەسلیمی واقعی ناخۆش و چەوساوەی خۆیان نەبن. ئەم ژنە توانی ببێتە مامۆستایەک بۆ هەموو ژنانی گێتی ئیسلامی . لەبەر ئەم هۆیەش جیهان و رۆژئاوا بەتایبەتی زۆر ڕێز لەم ژنە دەگرن.\nئایا بەنازیر بۆتۆ کورد بووە؟!\nلەماوەی پێشوودا قسەیەکی زۆرکرا ، لەبارەی ئەوەی کە ئەم ژنە کورد بووە. کاتێک لە سایتی ویکیپێدیا و چەند سایتێکی ئەڵمانی سەیری ژیاننامەی بەنازیر بۆتم کرد ، نووسراوە کە دایکی بەنازیر ( نەسرەت ئەسفەهانی) کوردی ئێرانە6. خۆشی لەیەکێک چاوپێکەوتنەکانیدا دانی بەمەدا نابوو. بەڵام سەیر لەوەیە ، سایتی ویکیپێدیا بەشە عەرەبی وفارسیەکەی ناڵێن کوردە ، بەڵکە دەنووسن کە خەڵكی ئێرانە.\nلێ پاش بە دواچوونی خۆم ، بۆم دەرکەوت کە دایکی کچی یەکێک لە بارزگانە کوردەکانی ئێرانەو، پاشان لە کراتشی شووی بە ذوالفقار بۆتۆ کردووە. لێ ئەم ژنە هیچ شتێکی وای بۆ کورد و کێشەکەی نەکردووە.\nدەمەوێت ببمە مەلیکە سابای جیهانی ئیسلامی /\nلەچاوپێکەوتنێکی رۆژنامەوانی لەگەڵ رۆژنامەی ” الشروق” میسری ، بەنازیر بۆتۆ دەڵێت :\n“دەمەوێت ببمە مەلیکە سابای جیهانی ئیسلامی 7”\nبەنازیر بۆتۆ خەونێکی زۆری هەبوو، کە ببێتە رابەرێکی مەزنی گێتی ئیسلامی . لەهەمانکاتیشدا دەیویست ژنانی وڵاتەکەیی و گێتی ئیسلامی ئازاد بکات . لێ بەداخەوە ئەم خەونەی نەهاتە دی.\nکێ لە پشت کووشتنی بەنازیر بۆتۆوەیە /\nدیارە بەنازیر بۆتۆ پاش ڕێکەوتنێک لەگەڵ سەرۆکی پاکستانی پەروێز موشەرەف ، ساڵی 2007 دەگەڕێتەوە بۆ پاکستان. لێ ئەم ژنە زۆر دوژمنی هەبوون . لە پێش هەمووشیانەوە دەزگای سەربازی و ، باڵە ئیسلامییە توندرەوەکان . ئەویش لەهەموو شوێنێکدا دژی هەردووکیان دەوەستایەوە. هەروەک گۆڤاری شپیگڵی ئەڵمانی دەڵێت:\nئەم ژنە ئازایەتییەکی گەورەی هەبوو کاتێک دژایەتی عەسکەرو ئیسلامییەکانی دەکرد، لەحالەتێکدا پیاوان ئەم ئازاییەتییەیان تێدانەبوو8″.\nدیارە خۆشی باش دەیزانی کە دوژمنەکانی هەروا بەئاسانی وازی لێ ناهێنن.\nلەچاوپێکەوتنێکی لەگەڵ گۆڤاری ” پاریس ماچ” ی فەرەنسی گووتی :\n” من دەزانم کێ بەتەمای کوشتنی منە9″\nبەپێی ڕاپۆرتێکی رۆژنامەی فرانکفۆرتە ئەلگەمایندە تسایتوونگی ئەڵمانی ، ئەو کەسانەی کە بەنازیر بۆتۆیان تیرۆرکردووە، خەڵکانی پسپۆر و پیاوکوژو لێزان بوون10.\nخاڵێکی تر کەلە کوشتنەکەیدا جێگای تێڕامانە، ئەویش ڕێکخراوی قاعیدەو بن لادنە. بۆتۆ لە چاوپێکەوتنێکی لەگەڵ تەلەفزیۆنی بی بی سی ئینگلیزی . لە رۆژی 02.11.2007 دەڵێت :\n“ئوسامە بن لادن لە لایەن ئەمریکاوە ساڵی 2007 کوژراوە11”\nپاش مانگێک لەم چاوپێکەوتنەی خۆشی شەهید دەکرێت. ئەم قسەیەی بۆتۆ قسەو باسێکی زۆری لە جیهاندا دروستکرد. راستە بۆتۆ زۆر دژایەتی قاعیدەی دەکرد، هەروەها ڕاستیشە کە قاعیدە دانی بە کوشتنی بۆتۆ ناوە. لێ کوشتنەکەی هەتاوەکو ئەمرۆش جێگای لێکۆڵینەوەو بەدواچوونە، چونکە زۆر خاڵی شاراوەو نهێنی لە دۆسیەی کوشتنەکەیدا هەیە.\nلەکۆتاییدا دەبێت ئەوەبڵێم ، کە بەنازیربۆتۆ یەکێکە لە کەسایەتییە مەزنەکانی جیهان بە گشتی و جیهانی ئیسلامیش بەتایبەتی. ئەم ژنە توانی لەناو پیاوستانی گێتی ئیسلامیدا، وێنەی ژنێکی قارەمان پێشکەش بە جیهان بکات. هەربۆیە پێویستە ئێمەی کوردیش زیاتر گرینگی و بایەخی بە ژیان و خەباتی ئەم ژنە قارەمانە بددەین.\n1. Benazir bhutto. Geliebt.bewundert.verhasst.www.Spiegelonline.de.27.12.2007\n2. Benazir bhutto.www.Wikipedia.orge,Deuts\n3. هەمان سەرچاوە.\n4. جمیل مطر.المأساة الباکستانیة.سیرة عائلة و قدر أمة. جریدة الشروق.12 اغسطس .2010.\n5. ئەردەڵان عەبدوڵڵا. سایتی ویکیلیکس چییە. گۆڤاری واتە ژمارە 5\n6. Nasrat esfahani. .www.Wikipedia.orge,Deuts\n7. سایتی عرب تایمز. بنازیر بوتو\n8. Benazir bhutto. Geliebt.bewundert.verhasst.www.Spiegelonline.de.27.12.2007\n9. www. Tages spiegel.de19.10.2007\n10. .wer toetete Benazir bhutte.www.Faz.net.30.12.2007\n11. کەناڵی بی بی سی. 02.11.2007\nPrevious حكومه‌تی سیاسی یا ته‌كنۆكرات\nNext ئه‌فسانه‌ی نه‌ورۆز له نێوان ئایین و مێژوو و ئه‌فسانه‌دا


مێژوی ئەمڕۆ 28/11 - بنکەی روناکبیریی گەلاوێژ :: Gelawej\nمێژوی ئەمڕۆ 28/11\n- لە رۆژى 28/11/1632 جۆن باتیست لولى (Jean-Baptiste Lully)، موزیکیان و ئاوازدانەرى فەڕەنسى لە شارى فلۆرنسا لە دایکبووە، لە رۆژى 22/3/1687 لە تەمەنى (54) ساڵى بە نەخۆى لە شارى پاریس کۆچى دوایى کردووە.\n- لە رۆژى 28/11/1680 جان لۆرینزۆ برنینى (Gian Lorenzo Bernini)، هونەرمەندو نیگارکێشى ئیتاڵى لە تەمەنى (81) ساڵى لە شارى رۆما کۆچى دوایى کردووە، لە رۆژى 7/12/1598 لە شارى ناپۆلى لە دایکبووە.\n- لە رۆژى 28/11/1694 ماتسوو پاشۆ، شاعیرى یابانى لە شارى ئۆساکا کۆچى دوایى کردووە، لە ساڵى 1644 لە ئیگاى شارى میەى یابان لە دایکبووە.\n- لە رۆژى 28/11/1757 ویلیام بلیک (William Blake)، شاعیر و نیگارکێشى ئینگلیزى لە شارى لەندەن لە دایکبووە، لە رۆژى 12/8/1827 لە تەمەنى (69) ساڵى لە شارى لەندەن کۆچى دوایى کردووە.\n- لە رۆژى 28/11/1880 ئەلکسەندەر بلوک، شاعیرى روسى لە شارى سانت بوترسبۆرگ لە روسیا لە دایکبووە، لە رۆژى 7/8/1921 لە تەمەنى (40) ساڵى بە نەخۆشى لە شارى سانت بوترسبۆرگ کۆچى دوایى کردووە.\n- لە رۆژى 28/11/1820 فریدریگ ئینگلز (Friedrich Engels)، فەیلەسوفى ئەڵمانى لە دایکبووە، لە رۆژى 5/8/1895 لە تەمەنى (74) ساڵى بە نەخۆشى شێرپەنجە لە شارى لەندەن کۆچى دوایى کردووە.\n- لە رۆژى 28/11/1881 شتیفیان تسافیگ (Stefan Zweig)، نوسەرى نەمساوى لە شارى فینا لە نەمسا لە دایکبووە، لە رۆژى 22/2/1942 بەهۆى زۆر خواردنى دەرمان لە شارى پترۆبولیس لە بەرازیل کۆچى دوایى کردووە.\n- لە رۆژى 28/11/1829 ئەنتۆن روبنشتاین (Anton Rubinstein)، ئاوازدانەرى روسى لە دایکبووە، لە رۆژى 20/11/1894 لە شارى بیتیرهۆف کۆچى دوایى کردووە.\n- لە رۆژى 28/11/1894 فەرەخ خەراسانى، شاعیرى ئێرانى لە شارى مەشهەد لە دایکبووە، لە رۆژى 22/4/1981 لە تەمەنى (85) ساڵى لە شارى مەشهەد کۆچى دوایى کردووە.\n- لە رۆژى 28/11/1907 ئەلبێرتۆ مۆرافیا (Alberto Pincherle)، نوسەرى ئیتاڵى لە شارى رۆماى ئیتاڵیا لە دایکبووە، لە رۆژى 26/9/1990 لە شارى رۆما کۆچى دوایى کردووە.\n- لە رۆژى 28/11/1943 رەندى نیومان (Randy Newman)، موزیکیان و گۆرانیبێژ و ئاوازدانەرى ئەمەریکى لە شارى لوس ئەنجلوس لە ویلایەتى کالیفۆرنیا لە دایکبووە.\n- لە رۆژى 28/11/1945 عازار حبیب، گۆرانیبێژى لوبنانى لە شارۆچکەى راسیا لە شارى بیقاع لە دایکبووە، لە رۆژى 24/10/2007 لە تەمەنى (61) ساڵى لە شارى بەیروت لە لوبنان کۆچى دوایى کردووە، لە ساڵى 1979 تاکو ساڵى 2007 بەشدارى لەکارى هونەریدا کردووە.\n- لە رۆژى 28/11/1950 ئید هاریس، ئەکتەرى ئەمەریکى لە شارى نیۆیۆرک لە دایکبووە.\n- لە رۆژى 28/11/1956 مەها ئەبو عەوف، ژنە ئەکتەرى میسرى لە شارى قاهیرە لە دایکبووە، لە ساڵى 1980 بەشدارى لەکارى هونەریدا کردووە.\n- لە رۆژى 28/11/1960 ریچار رایت، چیرۆکنووس و شاعیری ئەمەریکى لە تەمەنى (52) ساڵى بە هۆى نەخۆشى دڵ لە شارى پاریس کۆچى دوایى کردووە، لە رۆژى 4/9/1908 لە شارى روکسى ویلایەتى میسیسبى ئەمەریکا لە دایکبووە، یەکێکە لە چیرۆکنووسە ڕەشپێستە بەتوانایانەی ئەمریکا، کە بەرهەمەکانی تەرخان کردوە بۆ پیشاندانی ئەو ژیانە سەخت و نالەبارى هاوڕەگەزە پێستڕەشەکانی ئەمەریکا، کە لەژێر سایەی سیستم و نەریتێی سپی پێستە ڕەگەزپەرستە توندڕەوەکاندا بەسەریان دەبرد، بەتایبەت لەهەرێمەکانی خوارووی ئەو وڵاتە (دالاس، ئۆکلاهۆما، میسیسیپی، ئەلەباما، کارۆلاینا وئەرکەنساس)، لەبەر گرنگى و بایەخى چیرۆکەکانى چەند چیرۆکێکى بۆ سەر زمانى کوردى وەرگێردراون.\n- لە رۆژى 28/11/1961 ناسر قەسبى، ئەکتەرى سعودى لە شارى ریاز لە دایکبووە، لە ساڵى 1980 بەشدارى لەکارى هونەریدا کردووە.\n- لە رۆژى 28/11/1962 جۆن ستیوارت (Jon Stewart)، ئەکتەرى ئەمەریکى لە شارى نیۆیۆرک لە دایکبووە.\n- لە رۆژى 28/11/1970 مونا فەتۆ، ژنە ئەکتەرى مەغریبى لە شارى ربات لە دایکبووە، لە ساڵى 1988 بەشدارى لەکارى هونەریدا کردووە.\n- لە رۆژى 28/11/1970 عاسى حەلانى، گۆرانیبێژى لوبنانى لە شارى بعلبک لە دایکبووە، لە ساڵى 1988 بەشدارى لەکارى هونەریدا کردووە.\n- لە رۆژى 28/11/1978 ئەیمی گارسیە (Aimee Garcia)، ژنە ئەکتەرى ئەمەریکى لە شارى شیگاگۆ لە دایکبووە.\n- لە رۆژى 28/11/1984 مارى ئێلیزابێت وینستد (Mary Elizabeth Winstead)، ژنە ئەکتەرى ئەمەریکى لە شارى رۆکى ماونت لە ویلایەتى کارۆلایناى باکور لە دایکبووە، لە ساڵى 1997 بەشدارى لەکارى هونەریدا کردووە.\n- لە رۆژى 28/11/2003 تەڵاڵ رەشید، شاعیرى سعودى لە جەزائیر کۆچى دوایى کردووە و لە شارى ریاز لە سعودیە بە خاکسپێردراوە، لە ساڵى 1962 لە شارى موسڵ لە دایکبووە.\n- لە رۆژى 28/11/2003 زکرا (زکرا محەمەد دالى)، ژنە گۆرانیبێژی تونسی لە تەمەنى (37) ساڵى لە شارى قاهیرەى پایتەختى میسر کۆچى دوایى کردووە، لە رۆژى 16/9/1961 لە شارى وادى لەیل لە دایکبووە، لە نێوان ساڵانى (1980 – 2003) بەشدارى کارى هونەرى کردووە.\n- لە رۆژى 28/11/2010 لیسلى نیلسن (Leslie Nielsen)، ئەکتەرى کەنەدى/ ئەمەریکى لە تەمەنى (84) ساڵى بە نەخۆشى لە ویلایەتى فلۆریدا کۆچى دوایى کردووە، لە رۆژى 11/2/1926 لە دایکبووە، لە ساڵى 1948 تاکو ساڵى 2010 بەشدارى لە کارى هونەریدا کردووە.\n- لە رۆژى 28/11/2014 سەعید عەقڵ، شاعیرى لوبنانى لە تەمەنى (102) ساڵى لە شارى بەیروت کۆچى دوایى کردووە، لە رۆژى 4/7/1912 لە شارى زحلە لە دایکبووە.\n- لە رۆژى 28/11/2017 شادیە (فاتیمە ئەحمەد کەمال)، ژنە ئەکتەر و گۆرانیبێژى میسڕى لە تەمەنى (86) ساڵى بە جەڵتەى مێشک لە شارى قاهیرە کۆچى دوایى کردووە، لە رۆژى 8/2/1931 لە شارى شەرقیە لە دایکبووە، لە ساڵى 1947 تاکو ساڵى 1984 بەشدارى لە کارى هونەریدا کردووە.


ئاکامی شکست و سەرکەوتن چۆن دەردەکەوێت؟\nپەیوەندی وڵاتان لەسەر بنەمای ستراتیجی\n11:18 - 2022-05-11\nوشەی ستراتیج (Strategy)، وشەیەکی یۆنانییە بە واتای هونەری بەرێوەبردن دێت.\nStrato بەواتای هێزی چەکداری دێت، سەرەتای وشەکە بۆ هونەری بەڕێوەبردن بۆ بەدەستهێنانی ئامانج لە جەنگ دا بەکارهاتووە.\nدواتر ئەم وشەیە گۆڕانکاری بەسەردا هات و ئێستا وەک هونەری بەڕێوەبردن بۆ زۆرێک لە بابەتەکانی وەک پەیوەندی نێوان وڵاتان و سیاسەت و ئابووری و کۆمەڵایەتی و سەربازی بەکاردەهێنرێت.\nبەشێکی گرنگ لە بەڕێوەبردنی دەوڵەت و حکومەتداری جگە لە بەڕێوەبردنی ناوخۆیی بریتییە لە سیاسەتی دەرەوە و شێوازی پەیوەندی لەگەڵ وڵاتانی دەوروبەر و جیهان.\nلەم سەردەمەی ئێستادا دەوترێت جیهان بۆتە لادێیەکی گەورە، ئەوەش بەو واتایەی هەموو جیهان بەشێوەیەک لە شێوەکان بەیەکەوە بەستراوەتەوە.\nئەو وڵاتانەی سیاسەتی دەرەوەیان بەهێزە بێگومان لە بەڕێوەبردنی وڵاتەکەیاندا سەرکەوتوون و وڵاتەکەیان لە هەموو روویەکەوە سەقامگیرە.\nپەیوەندی نێوان دوو وڵات بێگومان لەسەر بنەمای بەرژەوەندی هاوبەش دەبێت.\nبەرژەوەندی هاوبەشی نێوان دوو وڵات یاخود چەند وڵاتێک دەوڵەتمەدارانی وڵاتە دژ و دوژمنەکانیش لێک نزیک دەکاتەوە.\nلە ساڵانی رابردوودا پەیوەندی و بەستنی گرێبەست و واژۆکردنی پرۆتۆکۆڵی نێوان چەندەها وڵاتی دژ بەیەکمان بینی.\nبۆ نموونە پەیوەندی نێوان ئێران و چین و هاوپەیمانی نێوان ئێران و روسیا و چین. ئەم وڵاتانە لە رووی ئایدیۆلوژییەوە زۆر جیاوازن لە یەکتری و ئێران ئەو وڵاتانە بە کافر دەزانێت و لە زۆرێک لە دروشمەکانی دژ بەو وڵاتانەیە، بەڵام بۆ پەرەپێدانی ئابووری و پاڵپشتی نێودەوڵەتی ئەم وڵاتانە لەسەر بنەمای ستراتیج و بەرژەوەندی هاوپەیمانن.\nئەم هاوپەیمانیانە بەو واتایە نییە کە ئێران لە سیاسەتی خۆی لایدابێت و تەسلیم بە ئیرادەی روسیا و چین بووبێت.\nهەر لایەنێک نەتوانێ خوێندنەوەی هەمە لایەنە بکات بۆ کات و شوێن و قووڵایی ستراتیجی خۆی، لە میانی پیادەکردن و بەڕێوەبردنی دۆسیەکاندا بەشکست لێی دێتە دەرەوە\nپەیوەندی نێوان ئیسرائیل و وڵاتانی ئیسلامی\nلە دروستبوونی دەوڵەتی ئیسرائیلەوە وڵاتانی عەرەبی و ئیسلامی ئەم دەوڵەتە بە دوژمنی خۆیان دەزانن بەڵام لەگەڵ ئەوەشدا لە ساتی دروستبوونییەوە پەیوەندی ستراتیجی کۆیاندەکاتەوە.\nئوردن نیوەی دانیشتوانەکەی بە رەچەڵەک فەلەستینین و ئاوارە بوون. تەنانەت مەلیکە رانیای خێزانی شا عەبدوڵڵا بە رەچەڵک فەلەستینییە، بەڵام ئەمە رێگر نییە لەوەی پەیوەندی ستراتیجی لەگەڵ ئیسرائیلدا هەبێت لەسەر بنەمای بەرژەوەندی و پەرەپێدانی ئابووری و سەقامگیری بەرنامەی پاراستنی ژینگەی هاوبەش.\nپەیوەندی ئیسرائیل و تورکیا کە هەردووکیان خۆیان بە دوو میحوەری جیاواز دەزانن و لە رووی ئایدولۆژییەوە دوژمنی یەکترین، بەڵام پەیوەندی ستراتیجی لە نێوانیاندا هەیە. واتا لەگەڵ ئەوەی بە رووکەش دوژمنی یەکترین بەڵام دەست دەخەنە ناو دەستی یەکتری و بۆ بەرژەوەندی وڵاتەکانیان پرۆتۆکۆلی کاری هاوبەش واژۆ دەکەن.\nسیاسەتی حەکیمانە و ستراتیجی لە پەیوەندی واتا بەرژەوەندی هاوبەش لەگەڵ نەیار و دوژمندا بدۆزیتەوە و بتوانیت لەسەر بنەمای پاراستنی ئەو بەرژەوەندییانە پرۆتۆکۆل واژۆ بکەیت و بەرژەوەندی وڵاتەکەت بپارێزی و پەرەی پێ بدەیت.\nگەر بێت و بەراوردی دوو وڵاتی زلهێزی خاوەن دەسەڵات و نفوسی ناوچەکە بکەین کە تورکیا و ئێرانن، یەکێکیان ئەندامی ناتۆیە و ئەوەی تریان ساحێبی ئەتۆمە.\nلەگەڵ ئەوەی ناکۆکی و منافەسەی زۆر لە نێوان ئەم دوو وڵاتەدا هەیە لەسەر نفوز و باڵادەستییان لە سوریا و ئاسیای ناوەڕاست، بەڵام هەندێک بابەتی گرنگ توانی پەرە بە پەیوەندی ستراتیجی و دیپلۆماسی نێوانیان بدات و واز لە زمانی زبری شەڕ بهێنن.\nئەم دوو وڵاتە کە رابەرایەتی دوو رەوتی جیاوازی ئیسلام دەکەن و هەوڵی سەپاندنی نفوزی خۆیان دەدەن لە وڵاتانی دراوسێ، بەڵام بابەتی هاوبەش کۆیان دەکاتەوە لەلایەکەوە ئابوورییە و لە لایەکی تریشەوە دژایەتی کوردەکان و پاراستنی سنوورەکانیانە.\nئەم دوو وڵاتە لەسەر سیاسەتی دژایەتیکردنی یەکتری بەردەوامن و پلانی ستراتیجی خۆیان بەرانبەر بە یەکتری نەگۆڕیوە.\nئێستاش دژایەتیکردنی یەکتریان هێناوەتە ناو خاکی عیراقەوە، چ لە رێگای دەستتێوەرادنی سەربازی سەر سنوورەکانی کوردستان و چ لە رێگای پەرلەمانی عیراق و پەکخستنی دروستبوونی کابینەی نوێی حکومەتەوە، بەڵام ئەمان هیچی رێگر نین لەوەی لەسەر ئەو پرۆتۆکۆلە ئابورییەی واژۆیان کردووە لە بەرژەوەندی هەردوولا بەردەوام بن.\nلێرەدا دەمەوێت تەماشایەکی پەیوەندییە سیاسییەکانی هەرێمی کوردستان و لایەنەکان بکەین.\nئایا پەیوەندی هەرێم و وڵاتانی تر لەسەر بنەمای ستراتیج و بەرژەوەندیی دوولایەنەیە یاخود تەسلیم بوون و خۆفرۆشتنە.\nئایا گرێبەستەکانی تا ئێستا کراون بوونەتە هۆکاری بوژاندنەوەی هەرێم و پاراستنی پێگەکەی.\nماوەی زیاتر لە 30 ساڵە هەرێمی کوردستان ئازاد کراوە و ماوەی17 ساڵە بە پێی دەستووری عیراق هەرێمێکی سەربەخۆیە.\nئەم سەربەخۆییە رێگای پێداوە گرێبەست و پرۆتۆکۆلی تایبەت بە خۆی لەگەڵ لایەن و وڵاتدا واژۆ بکات.\nلە رووی جیۆپۆلەتیکەوە کە دراوسێی دوو وڵاتی زلهێزی ئێران و تورکیاین و لە رێگای فرۆشتنی نەوتەوە دەرگای بازاڕی جیهانمان بەڕوودا کرایەوە.\nهەروەها شەڕی دژ بە تێرۆریستانی داعش کە بە هەمان شێوە فاکتەرێکی سەرەکی بوو بۆ گریبەست و پەیوەندی ستراتیجی.\nئێمەی کورد و هەرێمی کوردستان لە هیچ کام لە پەیوەندییە ستراتیجییەکاندا سەرکەوتوو نەبووین و هەر گرێبەست و پەیوەندییەکمان کردبێ بە تەسلیمبوونی تەواوەتیمان بە بەرژەوەندی بەرانبەر کۆتایی هاتووە.\nهۆکاری ئەمەش بە پلەی یەکەم بۆ نەشارەزایی و دڵسۆز نەبوونی سەرکردەکان و رەچاوکردنی بەژەوەندی خۆیان و دژایەتی کردنی یەکتری دەگەرێتەوە.\nنەبوونی ستراتیجیەت و خاڵی هاوبەش و بەرژەوەندی دوولایەنە لە سیاسەتی دەرەوەی هەرێم بە روونی دەبینرێت.\nلە پەیوەندی نێوان وڵاتان و حکومەتەکاندا ستراتیجی هاوبەش و بەرژەوەندی هاوبەش لەگەڵ دژیەکی پەیوەندی قووڵ هەیە.\nهەر لایەک بە ستراتیج و دیراسەوە دەچێتە ناو هەر پرۆتۆکۆڵ و رێکەوتنێکەوە ئەنجام لە بەرژەوەندی خۆی بەدەست دێنێ.\nبەڵام هەر لایەنێک نەتوانێ خوێندنەوەی هەمە لایەنە بکات بۆ کات و شوێن و قووڵایی ستراتیجی خۆی، لە میانی پیادەکردن و بەڕێوەبردنی دۆسیەکاندا بەشکست لێی دێتە دەرەوە.\nئێمەی کورد لە پەیوەندییە ستراتیجییەکاندا سەرکەوتوو نەبووین و هەر گرێبەست و پەیوەندییەکمان کردبێ بە تەسلیمبوونی تەواوەتیمان بە بەرژەوەندی بەرانبەر کۆتایی هاتووە\nهەرێمی کوردستان بۆ هیچ لایەک لەلایەنە پەیوەندیدارەکان لەناوخۆی عیراق و وڵاتانی دەوروبەریشدا بەو حوکمەی قووڵایی ستراتیجی نەبووە، تێیدا سەرکەوتوو نەبووە.\nهەرێمی کوردستان بۆتە بازاڕی ساخکردنەوەی هەموو جۆرە بەرهەمێکی وڵاتان و بێ هیچ دەستکەوتێک بۆ هەرێم.\nنەوت و غازی هەرێم بۆتە سەرچاوەی داهات و هێز بۆ وڵاتانی تر و بێ ئەوەی تەنانەت بووبێتە سەرچاوەی داهاتێکی بەهێز بۆ ناوخۆ و یاخود هیچ نەبێت پێداویستی ناوخۆیی پێ پڕبکرێتەوە.\nهەرێمی کوردستان دەیتوانی لە زۆر رووەوە پرۆتۆکۆلی بەهێز لە بەرژەوەندی هەرێم واژۆ بکات، بەڵام ئەمانە روویان نەداوە.\nئەم بابەتە هەڵگری دیراسە و توێژینەوەی زانستی سیاسییە و وەک دەروازەیەک ئەم بابەتەم ئاماژە پێکردوە.\nنامەیەکی کراوە بۆ شارەوانی سلێمانی و ئاژەڵدۆستان\nئاماژەکانی سەرهەڵدانەوەی بەعس لە عیراق\nدیکتاتۆر چ ژینگەیەکی پێویستە بۆ حکومڕانی؟


وەزیرانی بالای رووسیا و تورکیا لە ماوەی کۆبوونەوەی شەمە بۆ دابینکردنی هاوکاری لە باکوری سوریا ڕێککەوتن لە دەمێکدا هێزەکانی ئەمەریکا ئامادەی کشانەوەی هێزەکانی دەبێت.\nوەزیری بەرگری رووسیا پێش دەستپێکی وتووێژەکان گوتی کە ئەوان تیشک دەخنە سەر دۆخ لە نێو و دەرووبەری ئیدلیب، هەروەها "چی دەتوانن و دەبێت ئەنجامی بدەن" لە دەمێکدا هێزەکانی ئەمەریکا لە سوریا دەکشێنەوە.\nدوای کۆبوونەوەکە، وەزیری دەرەوەی رووسیا سێرگێی لاڤڕۆڤ بە پەیامنێرانی گوت کە لە سەر ڕێکخستنی هەنگاوەکانیان لە سوریادا ڕێککەوتن "بۆ ئەوەی سەرئەنجام هەڕەشەی تێرۆریست خاشەبڕ بکەن."\nئاژانسی پەیامنێری فەرمی تورکیا، ئانادولوو، گوتی کۆبوونەوەکە کاتژمێرێک و نیوی خایاند. وەزیری دەرەوەی تورکیا مەولود چاوش ئۆغڵوو گوتی رووسیا و تورکیا "مەبەستی هاوبەشیان بۆ پاککردنەوەی هەموو ڕێکخراوەکانی تێرۆریستی هەیە،" و گوتیشی تورکیا درێژە بە "هاوکاری نزیکی خۆی" لە سوریا و هەریمەکەدا لە گەڵ رووسیا و ئێران دەدات.\nچەکدارانی ئوپوزسیۆنی سوریا کە تورکیا پشتیوانیانە گوتیان ئەوان لە گەڵ سەربازانی تورکیا بەرەو سەنگەرەکان لە بەرەی پێشەوەی نزیک شاری مەنبج دەچن بۆ ئەوەی ئامادەیی نیشان بدەن.\nلێدوانێکی بڵاوکراوەی ئەو سەرهەڵداوانە گوتی ئەوان ئامادەن " کردارەکانی لەشکری دەست پێبکەن بۆ ئەوەی شارەکە ئازاد بکەن لە وەڵامی خەڵکی خۆمان کە لە شارەکەدا داوایان لێکردووین."\nئاژانسی پەیامنێری ئای ئێچ ئەی تورکیا گرتەڤیدئۆی نیشاندا کە لانی کەم ٥٠ تانک رۆژی شەمە گەیشتنە شوێنی فەرماندەیی لە سانلی ئورفا. ئەو هەریمە لە سنوری ناوچەکانی خۆرهەڵاتی ڕووباری فۆرات لە سوریا دایە کە بە دەست کوردکانەوەیە.\nلە کۆبوونەوەی شەمە لە لایەنی رووسیا لاڤڕۆڤ وەزیری دەرەوە، شویگو وەزیری بەرگری، و یاریدەدەری کارەکانی دەرەوەی کرملین یوری یوشاکۆڤ بەشدار بوو. شاندای تورکیاش لە وەزیری دەرەوە مەولود چاوش ئوغڵوو، گوتەبێژی سەرۆک ئیبراهیم کالن، بەرپرسی زانیاری سیخوری هاکان فیدان و وەزیری بەرگری هولوسی ئاکارپێکهاتبوو.